

АДАПТИРАНИ ПРАВИЛА

СЪДЪРЖАНИЕ

[Правила: Тенис на маса 3](#_Toc410320875)

[1. МАСА 3](#_Toc410320876)

[2. ТОПКА 3](#_Toc410320877)

[3. РАКЕТА 4](#_Toc410320878)

[4. СЕРВИС / ПОДАВАНЕ 4](#_Toc410320879)

[5. ПОСРЕЩАНЕ 5](#_Toc410320880)

[6. РЕД НА ИГРАТА 5](#_Toc410320881)

[7. ЛЕТ /прекъсване/ 6](#_Toc410320882)

[8. ТОЧКА 6](#_Toc410320883)

[9. ЧАСТ /гейм/ 7](#_Toc410320884)

[10. МАЧ 7](#_Toc410320885)

[11.ИЗБОР НА НАЧАЛЕН УДАР И МЯСТО 8](#_Toc410320886)

[12. СМЯНА НА МЕСТАТА 8](#_Toc410320887)

[13. ФОРМА НА ТУРНИРА 9](#_Toc410320888)

[14. СЪДИИ 9](#_Toc410320889)

[15. ДОПЪЛНИТЕЛНА ИНФОРМАЦИЯ 10](#_Toc410320890)

# Правила: Тенис на маса

Тенис на маса е спорт, практикуван от двама или четирима играчи, които удрят топче с помощта на ракети. Играе се на тенис маса, разделена по средата от мрежа. Целта на играча е да не позволи на топчето да докосне повече от един път от неговата страна на масата и да го върне, така че то да тупне повече от един път в срещуположната страна на масата или ако докосне само веднъж, другият играч да не може да го върне обратно.

# 1. МАСА

Горната повърхност на масата, известна като игралната повърхност е с правоъгълна форма, дълга 2,74 м и широка 1,525 м, лежаща на хоризонтална равнина на височина от 76 см над пода.

Игралната повърхност е разделена на две равни половини с вертикална мрежа. Игралната повърхност завършва с линии, които очертават масата. Осевата линия и крайните (страничните) линии се разглеждат като част игралното поле, включително и при играта на двойки.

При играта на двойки, всяка половина трябва да бъде разделена на две равни половини с бяла линия, минаваща през центъра, широка 3 мм и успоредна на страничните линии.

# 2. ТОПКА

Тенис на маса се играе с топка със сферична форма и с диаметър от 40 мм. Топката тежи 2,7 грама, като в Game Masters топката може да бъде бяла, оранжева или матова на цвят.

# 3. РАКЕТА

Ракетата може да бъде с всякакъв размер, форма или тегло, но широката й част трябва да бъде равна и твърда. Ракетата се използва за удряне на топката като тя може да бъде покрита с обикновен гладък или пъпчив каучук.

Преди началото на мача и всеки път, когато играчът променя своята ракета по време на мач, той или тя трябва да я показва на неговия противник и съдията (ако има такъв).

# 4. СЕРВИС / ПОДАВАНЕ

Подаването започва, след като топката се постави на дланта на свободната ръка на сервиращия (подаващия), която ръка трябва да бъде неподвижна, отворена и изопната, със събрани пръсти и свободен палец.

Свободната ръка по време на контакта си с топката при сервиса трябва да е през цялото време над нивото на игралната повърхност.

След това подаващият само с помощта на свободната ръка подхвърля топката минимум 16 см нагоре.

Топката трябва да бъде ударена от сервиращия, след като започне да пада от най-високата точка на своята траектория, така че първо да докосне неговото игрално поле и след като премине над или около мрежата, за да попадне в полето на посрещача.

При игра на двойки топката трябва първо да докосне половин полето на сервиращия и след това половин полето на посрещащия (двете полета са срещуположни, както е обяснено в секция 11).

При изпълнение на началния удар (в момента, когато ракетата докосва топката), топката трябва да се намира зад крайната линия на полето на сервиращия или зад нейното мислено продължение.

# 5. ПОСРЕЩАНЕ

Сервираната и/или върнатата топка по време на игра трябва да бъде ударена, така че да премине над или около мрежата и да докосне полето на противника, като ударът трябва да бъде извършен с ракетата на състезателя.

Ако топката, преминавайки над или около мрежата, докосне мрежата или нейните стойки и влезе в противниковото поле, то тя се смята за преминала мрежата.

# 6. РЕД НА ИГРАТА

Играта започва със сервис, като при игра на единично подаващия трябва да изпълни добър сервис, след това посрещащият да направи добро връщане и след това двамата последователно си разменят връщания.

При игра по двойки подаващият трябва да изпълни добър сервис, след това посрещащият трябва да направи добро връщане, партньорът на подаващия трябва да върне правилно, партньорът на посрещащия трябва да върне правилно и след това състезателите продължават да разменят връщания в посочения ред.

# 7. ЛЕТ /прекъсване/

Дадено разиграване се счита за лет-прекъснато, когато:

• при изпълнение на сервис топката, преминавайки над или около мрежата, докосне мрежата или нейните стойки при положение, че сервисът е добър

• топката е ударена при сервиса от воле от посрещащия

• Играта е прекъсната от съдията

При лет по време на изпълнение на сервис (топката докосне мрежата при сервис и премине в полето на посрещача), не се присъжда точка на нито един от състезателите и сервисът се изпълнява отново.

# 8. ТОЧКА

Състезателят губи точка, ако:

• При изпълнение на сервис топката не докосне игралното поле на противника, след като е тупнала веднъж в половината на сервиращия;

• Удари топката два пъти последователно;

• Топката тупне два пъти в полето му;

• Той или нещо, което носи или държи, помести игралната повърхност, докато топката е в игра;

• Той или нещо, което той носи или държи, докосне мрежата или нейните стойки, докато топката е в игра;

• При игра по двойки състезател удари топката извън реда, определен от подаващия и посрещащия.

# 9. ЧАСТ /гейм/

Гъймът се печели от този играч или двойка, който първи спечели 11 точки, освен когато и двамата играчи или и двете двойки са спечелили по 10 точки. В този случай частта се печели от този играч или двойка, който първи спечели две последователни точки в повече от противника.

# 10. МАЧ

**КВАЛИФИКАЦИИ /групи/**

Мачът се играе докато един от състезателите спечели две части /геймове/ от общо максимум три, освен ако предварително не са били зададени различни условия.

**ДИРЕКТНИ ЕЛИМИНАЦИИ**

Мачът се играе докато един от състезателите спечели три части /геймове/ от общо максимум пет, освен ако предварително не са били зададени различни условия.

**ФИНАЛ**

Мачът се играе докато един от състезателите спечели пет части /геймове/ от общо максимум девет, освен ако предварително не са били зададени различни условия.

# 11.ИЗБОР НА НАЧАЛЕН УДАР И МЯСТО

Правото да се подава или посреща първи, както и правото на избор на място се пределят чрез жребий.

Спечелилият жребия може да избере да сервира или посрещапърви, като тогава загубилият жребия има право да избира място. Спечелилият жребия може да избере място, като тогава загубилият има право да избира дали да подава, или да посреща първи.

След отбелязването на 2 точки посрещащият играч или двойка, стават подаващ играч или двойка и т.н. като този ред се спазва до края на гейма. Ако и двамата състезатели или двойки са спечелили по 10 точки, редът на подаване и посрещане ще бъде същият, само че всеки състезател ще подава само един път, когато е неговият ред.

Състезателят или двойката, които са подавали първи в дадена част, в следващата част трябва да посрещат първи.

# 12. СМЯНА НА МЕСТАТА

Състезателят или двойката, започнали една част от играта от едната страна на масата, преминават в следващата част от другата.

В последната възможна част състезателите сменят местата си, след като един от тях първи постигне 5 точки.

# 13. ФОРМА НА ТУРНИРА

Турнира е от тип 2 фази.

Първа фаза - групи. Всяка група се състои от 4 играча. Играе е се всеки срещу всеки. Класира само първия в групата. Разпределението е на произволен принцип. За целите на турнира се използва online платформата: <http://challonge.com/> . Играе се 2/3

Втора фаза – директни елиминации. Играе се 3/5. Финал 5/9. Както следва:

* 8-на финал - 3 от 5
* 4-на финал - 3 от 5
* 2-на финал - 3 от 5
* Малък финал - 3 от 5
* Финал - 5 от 9

# 14. СЪДИИ

Съдия ще са неиграещите в срещата. На място ще има и други съдии, които ще помагат нормалното протичен на срещата.

# 15. ДОПЪЛНИТЕЛНА ИНФОРМАЦИЯ

Записвания на място няма да има!!!

Участниците се молят, да спазват правилата в залата. В случай, че възникнат недоразумения или някакви спречвания, играчите участващи в кавгата ще бъдат дисквалифицирани.

Запомнете: Последната дума във всеки спор, възникнал проблем или нещо подобно е на организаторите.

В случай, че имате допълнителни въпроси. Моля обърнете се към :

* + Юлия
  + Роси
  + Мария
  + Любен
  + Яна
  + Кико
  + Манов

Организатори: Студентски Съвет на СофтУни